 Wararka naga soo gaaraya Degamda Ceel Buur ee gobolka Galguduud waxay sheegayaan in halkaasi ay weli ka sii socdaan dagaaladii u dhexeeyey ururka Al-Shabaab iyo Ururka Ahlu-Sunna Waljameeca, waxayna dagaaladaani galeen maalintii labaad, iyadoo lagu isku adeegsanayo hubka noocyadiisa kala duwa, ilaa iyo haddana waxaa la xaqiijiyay in ay ku dhinteen 20 qofood oo ah dhinacyadii dagaalamayay iyo 10 qof oo ka mid ah dadka deegaanka, waxay kaloo dagaaladaani sababeen barakac aad u baahsan iyadoo dadkii dhaawaca ahaa intooda badan la gaarsiiyay degmooyinka Ceel-Buur iyo Guriceel. 